Ioannes Tasker Howard
Ioannes Tasker Howard (natus Brooklynii 30 Novembris 1890; mortuus West Orange Novae Caesareae 20 Novembris 1964) fuit historicus musicae, hospes radiophonicus, lector, et compositor Americanus. Our American Music, liber primum anno 1931 editus, fuit unus ex primis musicae in Civitatibus Foederatis historiis generalibus. Biographias Stephani Foster, Ethelberti Nevin, aliorumque conscripsit. Curator Bibliothecae Publicae Novi Eboraci ab anno 1940 ad annum 1956 erat.